
Փաստերը

Ա-ն դատապարտվել է 20 տարվա ազատազրկման Ռուսաստանում՝ ՌԴ  քրեական  օրենսգրքի  115-րդ հոդվածի  1-ին  մասով  որակված  արարք կատարելու համար (մեկից ավելի անձանց սպանություն): Ազատազրկման 6-րդ տարում «Պատժի հետագա կրման համար ազատազրկման դատապարտվածներին փոխանցելու մասին» Մոսկվայի կոնվենցիայի (այսուհետ՝ Մոսկվայի կոնվենցիա) համաձայն` Ա-ն տեղափոխվել է Հայաստան, որտեղ Երևանի Շենգավիթի վարչական տարածքի առաջին ատյանի դատարանը, համապատասխանեցնելով ՌԴ  քրեական  օրենսգրքի  115-րդ հոդվածի  1-ին  մասով  որակված  արարքը  ՀՀ քրեական օրենսգրքի 104-րդ  հոդվածի  2-րդ  մասի  1-ին  կետին, պատիժ է սահմանել 15 տարվա ազատազրկումը: Վերաքննիչ դատարանը բեկանել է որոշումը և պատիժ է սահմանել 20 տարվա ազատազրկումը: Վճռաբեկ դատարանը ուժի մեջ է թողել Վերաքննիչ դատարանի որոշումը:

Մեղադրյալի պնդումները

Մոսկվայի կոնվենցիայի 12-րդ հոդվածի 3-րդ մասի համաձայն, որը վավերացրել են Հայաստանի Հանրապետությունն ու Ռուսաստանի Դաշնությունը, «վճռի կատարման պետությունը ապահովում է պատժի կրման շարունակությունը իր օրենսդրությանը համապատասխան՝ չվատթարացնելով դատապարտյալի վիճակը»: Դատավճիռ կայացրած երկրում (ՌԴ-ում) ՌԴ  քրեական  օրենսգրքի  115-րդ հոդվածի  1-ին  մասով  սահմանված ազատազրկման առավելագույն սահմանը 20 տարի է, իսկ  կատարող պետության /ՀՀ/ Քրեական օրենսգրքի 104-րդ  հոդվածի  2-րդ  մասի  1-ին  կետով սահմանված ազատազրկման առավելագույն սահմանը 15 տարի է: Հետևաբար, Վերաքննիչ և Վճռաբեկ դատարանները իրենց որոշումները կայացրել են Մոսկվայի կոնվենցիայի խախտումով, որի արդյունքում խախտվել է Եվրոպական կոնվենցիան, քանի որ հինգ տարի գտնվել է անօրինական կալանքի տակ:

***********
Առաջադրանք

Ա-ն դիմել է Ձեզ՝ խնդրելով կազմել վերը նշված գործի դիմումը եվրոպական դատարան: Դուք պետք է որոշեք, թե արդյոք գործը հեռանկարային, եթե այո, Կոնվենցիայի որ հոդված(ներ)ի հիմքով է նպատակահարմար ներայացնել գանգատը: Դուք կարծում եք, որ ունեք երեք հնարավոր տարբերակներ, որոնցից մեկը կամ մի քանիսը կարող են վերաբերելի լինել. 

ա. 	Կոնվենցիայի 5 –րդ հոդվածի 1-ին մասի ա-կետի հիմքով (անձին օրինական կալանքի տակ պահելը իրավասու դատարանի կողմից նրա դատապարտվելուց հետո),
բ. Անձի օրինական կալանավորումը, որի դեմ միջոցներ են ձեռնարկվում նրան արտաքսելու կամ հանձնելու նպատակով
գ.	Կոնվենցիայի 7-րդ հոդվածի հիմքով՝ պատիժ բացառապես օրենքի հիման վրա:

